OzLabs/hebrew-wiki-articles huggingface dataset:
לי יונג-ג'ה

לי יונג-ג'ה (בקוראנית: 이정재; נולד ב-15 בדצמבר 1972) הוא שחקן ודוגמן דרום קוריאני.

==ביוגרפיה==
לי נולד בסיאול. בתחילת דרכו עבד כדוגמן ובשנת 1993 הופיע לראשונה בסדרת הדרמה "מורה דינוזאור". שנה לאחר מכן, זכה לביקורות חיוביות על תפקידו הראשון בקולנוע בסרט "האיש הצעיר", אך פריצתו התרחשה בסדרה "רגשות" באותה שנה. בשנת 1995 הופיע בסדרה "סנדגלאס" ובשנת 1998 הפך לכוכב עם השתתפותו בסרט "הרומן" .

לאחר מכן במשך שני עשורים כיכב בז'אנרים רבים של סרטים, וביניהם סרטים רומנטיים כמו "Mare" בשנת 2000 ו-"מעבר לקשת" בשנת 2002; מלודרמה כמו ה"הווה האחרון" בשנת 2001 ; קומדיות כמו "הו! אחים" בשנת 2003; סרטי מתח כמו "העד האחרון" בשנת 2001 ו"טייפון" בשנת 2005 .

בשנת 1999 זכה בפרס השחקן הטוב ביותר בתחרות פרסי הדרקון הכחול על תפקידו בסרט "ארץ השמש העולה" ובשנת 2010 בפסטיבל הסרטים Fantasporto על תפקידו בסרט The Housemaid .

בשנת 2021 שיחק בתפקיד הראשי של סונג ג'י-הון בסדרת הטלוויזיה "משחק הדיונון" המשודרת בנטפליקס. על תפקידו קיבל מועמדות לפרס גלובוס הזהב לשחקן הטוב ביותר בסדרת דרמה, לפרס אמי ולפרס אינדפנדנט ספיריט.

בסוף שנת 2022 הוא לוהק לתפקיד ראשי בסדרת הטלוויזיה האמריקאית "The Acolyte" כחלק מזיכיון מלחמת הכוכבים, אשר אמורה לעלות בשירות הזרמת המדיה של דיסני+ במהלך שנת 2024. 

==חיים אישיים==
לי הוא מסעדן ובעלים של מסעדה איטלקית באחד מאזורי המסחר והתיירות של סיאול. כמו כן, הוא גם למד עיצוב פנים ומעצב את המסעדות אותן הוא מנהל.

==קישורים חיצוניים==

* 

==הערות שוליים==

קטגוריה:שחקני קולנוע וטלוויזיה דרום קוריאנים
קטגוריה:דוגמנים דרום קוריאנים
קטגוריה:זוכי אמי בפריים טיים: שחקן ראשי בדרמה
קטגוריה:זוכי פרס גילדת שחקני המסך - שחקנים
קטגוריה:דרום קוריאנים שנולדו ב-1972
קולנוע מרחבים

בית העם מרחבים, הידוע גם בשם קולנוע מרחבים, היה אולם מופעים ובית קולנוע, שפעל בעיירה אופקים.

==בית הקולנוע==
בית הקולנוע הוקם ממערב לכניסה המרכזית לאופקים, בגבול היישוב אך בשטח המשתייך למועצה אזורית מרחבים, ושמו נקרא על שמה. בצמוד אליו, ממזרח, פעלה מנפטת כותנה אזורית.

התוכנית לבית הקולנוע הוכנה ב-1967 על ידי האדריכל נתן מגן מבאר שבע. סגנון הבנייה של הקולנוע, בשטח של 1,000 מטר רבוע, הוא אדריכלות מודרנית. היה בו אגף מרכזי גבוה שבחזיתו גמלון משולש וגגו עשוי פח, בתוספת שני אגפים צידיים זהים. בחזית האגף המרכזי הייתה מותקנת שבכה טרומית מבטון. הייתה בו אכסדרה מלבנית ובה עמודי בטון דקים. אולם הקולנוע, שבו היו 850 מושבים, תוכנן במבנה מניפה.

הקולנוע פעל עד לשנות ה-90 ואז נסגר. לאחר מכן עמד המבנה שומם ומצבו הפיזי הידרדר, עד שנהרס. על השטח בו עמד בית העם נבנה אולם האירועים "אליבא".

==קישורים חיצוניים==

* 
* מיכאל יעקובסון, [https://xnet.ynet.co.il/architecture/articles/0,14710,L-3089378,00.html סיור אדריכלי באופקים: זהות מקומית מפתיעה], באתר Xnet, 17 באוקטובר 2011
* [https://www.youtube.com/watch?v=iifNOBrptQA&ab_channel=מכללתספיר קולנוע מרחבים - דקה דרום 2013], בערוץ מכללת ספיר באתר יוטיוב

==הערות שוליים==

מרחבים
קטגוריה:אופקים: מבנים
קטגוריה:מועצה אזורית מרחבים
ז'אן-אנרי סיאן

ז'אן-אנרי סיאן (בצרפתית: Jean-Henry Céant; בקריאולית האיטית: Jean-Henry Ceant; נולד ב-27 בספטמבר 1956)<ref name=":0"></ref><ref name=":1"></ref> הוא נוטריון ופוליטיקאי מהאיטי<ref name=":2"></ref> שכיהן כראש הממשלה בין השנים 2018–2019.

== ביוגרפיה ==
=== לימודים ===
סיאן נולד במחוז המערב בשנת 1956.<ref name=":0" /><ref name=":1" /> בשנת 1977 נרשם לפקולטה למשפטים ולכלכלה באוניברסיטה הממלכתית של האיטי, כיום אוניברסיטת האיטי. בשנת 1981 נבחר לנשיא ועדת הסטודנטים של הפקולטה. בד בבד ללימודי המשפטים, הוא למד חשבונאות בבית ספר לעסקים, סטטיסטיקה במכון האיטי וספרדית. בשנת 1997 הלך ללמוד קורסים מיוחדים במשפטים נוטריונים בספרד.

=== קריירה משפטית ואקדמית ===
בשנת 1980 הוא מונה לראש השירות הסטטיסטי במשרד לקידום סחורות יצוא. בשנת 1986 הוסמך לנוטריון ופתח משרד בפורט-או-פרנס. בשנת 1995 החל לכהן כנציג של האיטי באיגוד הבינלאומי לנוטריונים לטיניים. לאחר זמן מה, מונה לסגן נשיא וועדת אמריקה הצפונית, המרכזית והקריביים של האיגוד. בסביבות שנת 1993 החל בקריירה מקבילה כמרצה. הוא לימד באוניברסיטת קיסקייה, באוניברסיטת GOC ובבית הספר הלאומי למנהל פיננסי. בשנת 1995, הפך לחבר מן המניין באיגוד הבינלאומי של נוטריונים ונכון ל-2021, משמש שם כיועץ כללי.

=== קריירה פוליטית ===
בשנת 2010, התמודד סיאן לנשיאות האיטי וקיבל 3.07% מהקולות. בשנת 2015 התמודד שוב והשיג 2.50% מהקולות, ולאחר מכן 0.75% בשנת 2016, לאחר ביטול ההצבעה של 2015.<ref name=":0" /><ref></ref><ref name=":2" /> ב-6 באוגוסט 2018, כמעט חודש לאחר התפטרותו של ז'אק גאי לפונטנט, מונה סיאן לראש ממשלה על ידי הנשיא ז'ובנל מואיז.<ref name=":0" /><ref></ref><ref name=":1" /><ref name=":2" /> הרכב ממשלתו פורסם ב-6 בספטמבר 2018 ואושר על ידי הסנאט ב-15 בספטמבר ועל ידי לשכת הצירים מספר ימים לאחר מכן.

ב-18 במרץ 2019, פחות משישה חודשים לאחר מינויו, הוא פוטר עקב משבר כלכלי. בהצבעת אי-האמון 93 הצביעו בעד הפלת הממשלה, 13 נגד ו-6 נמנעו בלשכת הצירים.<ref></ref> לאחר מספר ימים מונה במקומו ז'אן מישל לפין.

==קישורים חיצוניים==

== הערות שוליים ==

קטגוריה:ראשי ממשלת האיטי
קטגוריה:בוגרי אוניברסיטת האיטי
קטגוריה:סגל אוניברסיטת קיסקייה
קטגוריה:עורכי דין
קטגוריה:האיטים שנולדו ב-1956
אגם ווטרטון

אגם ווטרטון (באנגלית: Waterton Lake) הוא קבוצה של שלושה אגמים הממוקמים בין דרום פרובינציית אלברטה שבקנדה לבין צפון מדינת מונטנה שבארצות הברית.

== גאוגרפיה ==

לאגם שני חלקים, המחוברים ביניהם בתעלה רדודה.

שני חלקי האגם שבקנדה הם אגם ווטרטון האמצעי (Middle Waterton Lake), ואגם ווטרטון העליון (Upper Waterton Lake). גבול ארצות הברית–קנדה חוצה את אגם ווטרטון העליון, ומחלק את האגם, כך ששני השלישים הצפוניים של האגם מצויים בקנדה, והשליש הדרומי מצוי בשטח ארצות הברית.

אגם ווטרטון התחתון (Lower Waterton Lake) ממוקם מצפון לאגם ווטרטון האמצעי. על שפת האגם מצוי סימן הגבול האחרון של שביל ועדת הגבול, שהוצב באתר ב-8 באוגוסט 1874.

המחצית הצפונית האגם העליון, וכן האגם האמצעי והאגם התחתון מצויים בקנדה, בשטח הפארק הלאומי אגמי ווטרטון. המחצית הדרומית של האגם העליון מצוי בארצות הברית, בשטח הפארק הלאומי גליישר.

שטחם הכולל של אגם ווטרטון העליון והאמצעי הוא 10.1 קילומטרים רבועים. שטחו של אגם ווטרטון התחתון (המצוי כולו בקנדה) הוא 1.5 קילומטרים רבועים, וגובהו 1,274 מטרים מעל פני הים.

עומקם הממוצע של האגמים - 80 מטרים. שיא עומקם של האגמים - 135 מטרים, והם מהווים את האגם העמוק ביותר בהרי הרוקי הקנדיים.

== היסטוריה ==

בשנת 1979 הקים ארגון אונסק"ו את שמורת הביוספרה ווטרטון (Waterton Biosphere Reserve) על מנת להגן על בתי הגידול המגוונים שסביב האגמים, והכוללים ערבה, יערות סב-אלפינים, טונדרה אלפינית, וצמחיית ביצות המקיפה את האגם.

בשנת 1932 הוקם פארק השלום הבינלאומי ווטרטון-גליישר. בשנת 1995 הוכרז הפארק כאתר מורשת עולמית של אונסק"ו.

== גלריית תמונות ==
<gallery>
קובץ:Canada 39 bg 061904.jpg|אגם ווטרטון העליון, בימין התמונה מלון הנסיך מוויילס, במרכז התמונה הר ריצ'רדס
קובץ:Watertonlake.jpg|אגם ווטרטון בחורף
קובץ:49 parallel waterton.jpg|גבול ארצות הברית - קנדה, קו רוחב 49, מבט מאגם ווטרטון
קובץ:Waterton Lake-27527.jpg|אגם ווטרטון - מבט לכיוון דרום
</gallery>

== קישורים חיצוניים ==

* [https://ftp.maps.canada.ca/pub/nrcan_rncan/raster/atlas/eng/national_park/mcr_0211.pdf מפת אזור אגם ווטרטון]
* [https://whc.unesco.org/pg.cfm?cid=31&id_site=354 פארק השלום הבינלאומי ווטרטון-גליישר] באתר אונסקו
* [https://web.archive.org/web/20210715133825/https://geonames.usgs.gov/apex/f?p=gnispq:3:::NO::P3_FID:806291 פארק השלום הבינלאומי ווטרטון-גליישר] באתר הסקר הגאולוגי של ארצות הברית
* [https://www.nationalgeographic.com/travel/article/waterton-lakes-canada-park האגם] באתר נשיונל ג'אוגרפיק
* [https://mywaterton.ca/trail-guide מסלולי הליכה בשטח פרובינציית אלברטה, סביב האגם ובסמוך לו] - באתר העיירה ווטרטון
* [https://mapcarta.com/24468838 מפת אזור האגמים]
* [https://weather.com/weather/hourbyhour/l/184:21:US תחזית מזג אוויר עדכנית עבור אגם ווטרטון]

== הערות שוליים ==

ווטרטון
ווטרטון
ווטרטון
ווטרטון
ווטרטון
ברמינגהאם סקוואדרון

ברמינגהאם סקוואדרון (באנגלית: Birmingham Squadron) היא קבוצת כדורסל אמריקאית מברמינגהאם, אלבמה, המשחקת בליגת הפיתוח של ה-NBA. הקבוצה הוקמה בשנת 2019 כאירי בייהוקס (באנגלית: Erie BayHawks), הקבוצה השלישית בליגה הנקראת בשם זה (לפניה היו לייקלנד מג'יק: 2008–2017, וקולג' פארק סקייהוקס: 2017–2019), ובשנת 2021 שינתה את שמה לברמינגהאם סקוואדרון. הקבוצה מסונפת לקבוצת ה-NBA ניו אורלינס פליקנס והם משחקים את משחקי הבית שלהם בלגסי ארנה בברמינגהאם.

== היסטוריה ==
=== אירי בייהוקס ===
ב-30 במרץ 2017 הודיעו הניו אורלינס פליקנס על כוונותיהם להקים קבוצת ליגת פיתוח בבעלותם עד עונת 2018/19 באזור המפרץ הדרומי. ב-24 באוקטובר 2018 הכריזו הפליקנס שהקבוצה שלהם תמוקם בברמינגהאם, אלבמה. עם זאת, בעקבות הצורך בשיפוץ האולם בברמינגהאם החלה הקבוצה לשחק בעונת 2019/20 כאירי בייהוקס באירי, פנסילבניה, לאחר שאטלנטה הוקס העבירה את הקבוצה שלה, שנקראה בשם זה עד 2019, לקולג' פארק, ג'ורג'יה. בעונתם הראשונה סיימו הבייהוקס במקום ה-4 בבית הדרום מזרחי ולא העפילו לפלייאוף.

=== ברמינגהאם סקוואדרון ===
ב-8 באפריל 2021 הודיעה חברת הניהול המקומית של אירי, שהפעילה את כל שלוש הקבוצות בשם אירי בייהוקס, כי הארגון לא הצליח למצוא קבוצת NBA שתשמש כקבוצת אב לקבוצה בעונת 2021/22 והפסיק את פעילותה. ב-26 ביולי באותה שנה נחשפו השם, הלוגו והצבעים של ברמינגהאם סקוואדרון (טייסת ברמינגהאם), כאשר השם "טייסת" נבחר כאזכור הן לשם עצם קיבוצי המשמש לקבוצת שקנאים (הסמל של הפליקנס) והן להיסטוריה של אלבמה בתעופה הצבאית.

== עונה אחרי עונה ==
{| class="wikitable sortable"
!עונה
!מיקום
!ניצחונות
!הפסדים
!אחוז הצלחה
!פלייאוף
|-
| colspan="6" align="center" bgcolor="#c41230" |<span style="color:white">אירי בייהוקס</span>
|-
|2019/20
|14
|13
|30
|0.302
|העונה בוטלה בעקבות מגפת הקורונה
|-
|2020/21
|3
|11
|4
|0.733
|הפסד ברבע הגמר (לייקלנד) 139-110
|-
| colspan="6" align="center" bgcolor="#ce0e2d" |<span style="color:#8c734b">ברמינגהאם סקוואדרון</span>
|-
|2021/22
|4
|18
|14
|0.563
|הפסד ברבע גמר המערב (טקסס) 115-110
|}

==קישורים חיצוניים==
* 

קטגוריה:קבוצות ליגת הפיתוח של ה-NBA
קטגוריה:אלבמה
סקובה קמארה

סקובה קמארה (בצרפתית: Sékouba Camara; נולד ב-22 בינואר 1997 בגינאה) הוא כדורגלן גינאי המשחק בעמדת השוער בקבוצת אדאמה סיטי מליגת העל האתיופית ובנבחרת גינאה.

== קריירת מועדונים ==
קמארה החל את הקריירה המקצוענית שלו באתלטיקו דה קונאקרי מליגת העל הגינאית. בחודש יולי 2017 הגיע להיבחן בהפועל רעננה מליגת הישראלית, אך שוחרר מהמועדון לאחר מספר ימים, לאחר שיחק במשחק אחד בגביע הטוטו 2017/2018.

בהמשך הקריירה שלו שיחק בקאלום סטאר מליגת העל הגינאית. בחודש אפריל 2021 חתם באדאמה סיטי מליגת העל האתיופית.

== קריירה בינלאומית ==
ב-20 באוקטובר 2019 ערך קמארה את הופעת הבכורה שלו בנבחרת גינאה, במשחק נגד נבחרת סנגל במסגרת מוקדמות אליפות האומות האפריקאיות .

==קישורים חיצוניים==

== הערות שוליים ==

קטגוריה:כדורגלנים גינאים
קטגוריה:שוערי כדורגל גינאים
קטגוריה:כדורגלני הפועל רעננה
קטגוריה:כדורגלנים זרים בישראל
קטגוריה:ספורטאים גינאים בישראל
קטגוריה:גינאים שנולדו ב-1997
פליקס סאנצ'ס (מאמן כדורגל)

פליקס סאנצ'ס בס (בספרדית: Félix Sánchez Bas; נולד ב-13 בדצמבר 1975 בברצלונה שבספרד) הוא מאמן נבחרת אקוודור בכדורגל.

== קריירה כמאמן ==
בתחילת דרכו שימש סאנצ'ס כמאמן במחלקת הנוער של ברצלונה הספרדית, ובשנת 2006 עבר לקטר והחל לשמש כמאמן באקדמיית אספייר. בשנת 2013 מונה כמאמן נבחרת קטר עד גיל 19, אותה הוביל לזכייה באליפות אסיה עד גיל 19.

ב-3 ביולי 2017, לאחר שאימן את נבחרות קטר עד גיל 19 ועד גיל 23, מונה סאנצ'ס כמאמן נבחרת קטר הבוגרת. הוא הוביל את הנבחרת לזכייה היסטורית ראשונה בגביע אסיה בשנת 2019.

סאנצ'ס אימן את נבחרת קטר גם בקופה אמריקה 2019, בגביע הזהב 2021 ובמונדיאל 2022.

ב-11 במרץ 2023 מונה למאמן נבחרת אקוודור.

== תארים ==
=== כמאמן ===
;נבחרת קטר עד גיל 19
* אליפות אסיה עד גיל 19 (1): 2014

;נבחרת קטר
* גביע אסיה (1): 2019

== קישורים חיצוניים ==

== הערות שוליים ==

קטגוריה:מאמני כדורגל ספרדים
קטגוריה:מאמני נבחרת קטר בכדורגל
קטגוריה:ספרדים שנולדו ב-1975
שמואל שי (מדען)

שמואל שי (נולד ב־11 באוקטובר 1938) הוא חוקר בתחום מדעי ההתנהגות, סטטיסטיקאי, פרופסור למדידה חברתית ופסיכולוגית ומרצה בתוכנית פכ"מ (פילוסופיה, כלכלה ומדע המדינה) ב.

== ביוגרפיה ==
שמואל שי נולד בירושלים ליהושע שי, פעיל עלייה ושגריר ישראל ולרבקה, והוא נינו של הרב אברהם פילוסוף. משפחתו, מיהדות ספרד, עלתה מיוון ומיוגוסלביה והתיישבה ב בירושלים באמצע המאה ה־19. המשפחה, מה, שימרה את שפת הלדינו.

ניחן באוטודידקטיות ולמד אלקטרוניקה ותקשורת רדיו, ובגיל 14 היה לחובב הרדיו הצעיר ביותר שהחזיק ברישיון ממשלתי להחזקת והפעלת תחנת שידור. למד בגימנסיה העברית בירושלים ושירת בגדוד קשר ארצי.

לאחר מכן למד במכון הפוליטכני של ברוקלין (לימים צורף לאוניברסיטת ניו יורק) ובאוניברסיטת קליפורניה בברקלי שם קיבל תואר ראשון בפיזיקה ותואר שני בסטטיסטיקה מתמטית. 

את הדוקטורט השלים שי באוניברסיטה העברית.

== פועלו ==
בהמשך פיתח שי את "תורת מערכות הפעולה ההתנהגותיות על פי שטחות" (FAST) כמודל גנרי ואת "הסילום המרובה" כפרדיגמה למדידה רב ממדית בעבור מערכות התנהגותיות, כמו כן יישם את המודל המערכתי בחקר איכות החיים האנושית, בחקר הצדק החלוקתי ובחקר ארגונים. היה שנים רבות מנהל מחקר ב וכן במרכז לחקר המגזר השלישי באוניברסיטת בן-גוריון בנגב. ייסד ועמד בראש המרכז לצדק חברתי ע"ש יעקב חזן במכון ון ליר בירושלים.

משנת 1988 מלמד שי באוניברסיטה העברית, כמו כן הוא חבר מערכת של כתבי העת: "Social Indicators Research (SIR)" ו־"Journal of Investigative Psychology and Offender Profiling (JIP)", וכן של האנציקלופדיה לחקר איכות חיים והרווחה: "Encyclopedia of Quality of Life and Well-Being Research".

שי היה יועץ מתודולוגי למחלקת החינוך של ארגון מדינות אמריקה, פרופסור אורח באוניברסיטת האדרספילד, ועמית מחקר לשם כבוד באוניברסיטת ליברפול. חבר במכון למתמטיקה סטטיסטית (ארצות הברית, IMS), וב, מייסד ומזכ"ל ראשון של האגודה הבין לאומי ל .

==תפקידים ציבוריים==
שי כיהן כיושב ראש אגודת הסטודנטים הישראלים בברקלי ואזור המפרץ של סן פרנסיסקו. בהתקוממות הסטודנטים המסיבית והממושכת "התנועה לחופש הדיבור" (Free Speech Movement) שארעה בברקלי בשנים 1964-65 היה מעורב, עת אשתו דיאנה (בת-זוגו אז) הייתה בין השובתים שנעצרו והובאו למשפט.

שי הוא מוותיקי החברים במועדון הספורט הירושלמי ושימש כחבר הנהלת המועדון.

==ספריו ==
<div style="direction: ltr;">
* Multiple Scaling: The theory and application of Partial Order Scalogram Analysis (POSAC). Amsterdam: North Holland. (1985). Reviews
* Introduction to Facet Theory: Content design and intrinsic data analysis in behavioral research. Thousand Oaks, CA: Sage. (with Elizur. D., 1994).
* Facet Theory: Form and content. Thousand Oaks, CA: Sage. (With Borg, I. 1995).
* A Development Plan for the Administered Territories: The West Bank and the Gaza Strip. Jerusalem: IIASR and N.Y.: Carnegie Endowment for International Peace. (1972).
* University research in Israel: Intrinsic indicators of science. Jerusalem: Weizmann. (With Duchin, R. & Herskovic, S., 1989. Hebrew with summary in English).
</div>

== חיים אישיים ==
נשוי לירדנה ולו ארבעה ילדים.

== קישורים חיצוניים ==

* 

* 

קטגוריה:סגל האוניברסיטה העברית בירושלים: מדעי החברה
קטגוריה:סטטיסטיקאים ישראלים
קטגוריה:בוגרי גימנסיה רחביה
קטגוריה:בוגרי המכון הפוליטכני של ברוקלין
קטגוריה:בוגרי אוניברסיטת קליפורניה בברקלי
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1938
ז'וזפין דה רשקה

ז'וזפין דה רשקה (בפולנית: Józefina Reszke, בצרפתית: Joséphine de Reszke; 4 ביוני 1855 – 22 בפברואר 1891) הייתה זמרת סופרן אופראית פולנייה, ילידת ורשה. דה רשקה הייתה אחותם של זמר הבס אדואר דה רשקה וזמר הטנור יאן דה רשקה, שניהם זמרי אופרה ידועי-שם. את לימודי השירה החלה אצל אמה ואצל מאדאם ניסן-סלומון, והופעת הבכורה שלה הייתה בפריז, כאופליה באופרה "המלט" של אמברואז תומא ב-21 ביוני 1875.
 
דה רשקה נשארה באופרה של פריז במשך שנים אחדות, במהלכן נודעה בהופעותיה באופרות איטלקיות וצרפתיות; היא יצרה את תפקיד זיטה ב"מלך לאהור" של מאסנה. היא דחתה הצעה להופיע בארצות הברית, ונשארה באירופה במשך כל שנות הקריירה שלה.
 
דה רשקה הופיעה עם אחיה יאן בהופעת הבכורה שלו; השניים, יחד עם אדואר, השתתפו בהצגת הבכורה של "ארודיאדה" בשנת 1884. בשיא הקריירה שלה נישאה לברון לאופולד יוליאן קרוננברג, ופרשה מן הבמה כמעט לחלוטין; מאז ואילך הסתפקה בהופעות צדקה בלבד. על הופעותיה אלה גמלה לה עיריית פוזנן ביהלום. דה רשקה מתה בוורשה ב-1891, בת 36.

== קישורים חיצוניים ==

* [http://www.cantabile-subito.de/Tenors/The_De_Reszke_Family/the_de_reszke_family.html אתר קנטבילה-סוביטו, משפחת דה רשקה]
* [https://www.oxfordreference.com/view/10.1093/oi/authority.20110803095711886 אוקספורד רפרנס, "ז'וזפין דה רשקה"]
* 

קטגוריה:זמרות אופרה
קטגוריה:זמרות פולניות
קטגוריה:זמרות אופרה צרפתיות
קטגוריה:משפחת דה רשקה
קטגוריה:ילידות 1855
קטגוריה:נפטרות ב-1891
אנטוני (כדורגלן)

אנטוני מתאוס דוס סנטוס (בפורטוגזית: Antony Matheus dos Santos; נולד ב-24 בפברואר 2000 באוזאסקו שבמדינת סאו פאולו, ברזיל), הידוע בקיצור כאנטוני (Antony) הוא כדורגלן ברזילאי המשחק בעמדת קשר הכנף בקבוצת מנצ'סטר יונייטד מליגת העל האנגלית ובנבחרת ברזיל.

== קריירת מועדונים ==
=== סאו פאולו ===
אנטוני גדל במחלקת הנוער של סאו פאולו, אליה הצטרף בשנת 2010. ב-26 בספטמבר 2018 הוא קודם לקבוצה הבוגרת של המועדון, וחתם על חוזה עד לחודש ספטמבר 2023. ב-15 בנובמבר הוא ערך את הופעת הבכורה שלו במועדון, בתיקו 1-1 נגד גרמיו במסגרת המחזור ה-34 בליגת העל הברזילאית לעונת . בסך הכל ערך 42 הופעות ליגה במדי המועדון, בהן הבקיע שישה שערים.

=== אייאקס ===
ב-23 בפברואר 2020 חתם אנטוני על חוזה לחמש עונות באייאקס מליגת העל ההולנדית החל מ-1 ביולי 2020. ב-13 בספטמבר 2020 הוא ערך את הופעת הבכורה שלו במועדון, בניצחון 0–1 על ספרטה רוטרדם במסגרת המחזור הראשון בליגה לעונת עונת 2020/2021 בליגת העל ההולנדית. במשחק זה הבקיע את שער הבכורה שלו במועדון. ב-27 באוקטובר הוא ערך את הופעת הבכורה שלו בליגת האלופות, בתיקו 2-2 נגד אטאלנטה במסגרת שלב הבתים לעונת 2020/2021. ב-3 בנובמבר הבקיע את שער הבכורה שלו בליגת האלופות, בניצחון 1–2 על מיטיולן, גם כן בשלב הבתים. בעונתו הראשונה במועדון ערך 32 הופעות ליגה, בהן הבקיע תשעה שערים, והוסיף 14 הופעות ושני שערים בשאר המסגרות. הוא זכה עם אייאקס באליפות הולנד ובגביע ההולנדי.

===מנצ’סטר יונייטד===
ב-30 באוגוסט 2022 חתם לחמש שנים במנצ’סטר יונייטד מהפרמייר ליג תמורת 100 מיליון אירו. ב-4 בספטמבר 2022, ערך אנטוני את הופעת הבכורה שלו בפרמייר ליג וגם כבש את שער הבכורה שלו בניצחון 1–3 על ארסנל.

== קריירה בינלאומית ==
אנטוני נכלל בסגל נבחרת ברזיל עד גיל 23 לטורניר הכדורגל באולימפיאדת טוקיו 2020 בשנת 2021, זה זכה יחד עם נבחרתו במדליית זהב. הוא שיחק בכל ששת משחקי הטורניר.

ב-7 באוקטובר 2021 ערך אנטוני את הופעת הבכורה שלו בנבחרת ברזיל הבוגרת, כשנכנס כמחליף והבקיע שער בניצחון 1–3 על נבחרת ונצואלה במסגרת מוקדמות מונדיאל 2022.

נכלל בסגל נבחרת ברזיל לטורניר מונדיאל 2022.

== תארים ==
;אייאקס
* אליפות הולנד (2): 2020/2021, 2021/2022
* הגביע ההולנדי (1): 2020/2021

;נבחרת ברזיל עד גיל 23
* מדליית זהב אולימפית (1): אולימפיאדת טוקיו 2020

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:אוזאסקו: כדורגלנים
קטגוריה:כדורגלני סאו פאולו
קטגוריה:כדורגלני אייאקס
קטגוריה:כדורגלני מנצ'סטר יונייטד
קטגוריה:כדורגלני נבחרת ברזיל
קטגוריה:כדורגלני מונדיאל 2022
קטגוריה:ברזילאים שנולדו ב-2000
קטגוריה:אלופים אולימפיים ברזילאים: כדורגל
קטגוריה:כדורגלנים ברזילאים באולימפיאדת טוקיו (2020)
אתר הנצחה לנופלי שירות הביטחון הכללי

אתר הנצחה לנופלי עמותת "ציפורי מגן" - עמותה הקשורה לשירות הביטחון הכללי הניצבת ביישוב שוהם.

==האנדרטה==
האנדרטה ניצבת במרכזו של פארק המגדל בשוהם. היא כוללת רחבה מרוצפת מאורכת, התחומה מצפון על ידי כותל גלי המחופה באבן לבנה. על גבי חלקו השמאלי של הכותל קבועים סמלי המדינה והשירות, ולצידם ציטוט מתוך שיר שכתב המשורר נתן אלתרמן לאחר מבצע חשאי בשנות החמישים: "ודווקא היפות והעזות במלאכותיו סמויות עד עת, כי חושך מכסה". על גבי חלקו הימני של הכותל קבועות לוחיות כהות ועליהן שמות הנופלים ותמצית פרטי נפילתם. מאחורי הכותל ניטעו שלושה עצי ברוש.

לפני הכותל ניצבת אבן גרניט גבוהה, כעין עץ שנגדע. במרחק מה ממנה, בערוגת חצץ כהה, ניצב סלע ובו מעמד לאבוקת זיכרון ועליו הכיתוב "יזכור". בשולי הרחבה ניצבים תרני דגלים.

מדרום לרחבת האנדרטה, על גבי מורד הגבעה, ממוקם אמפיתיאטרון קטן המשמש להצגת מופעים.

האתר תוכנן על ידי חן וינקלר. הוא הוקם ביוזמת עמותת ציפורי מגן, עמותה הקשורה לשירות הביטחון הכללי, בסיוע המועצה המקומית שוהם ותורמים פרטיים. הוא נחנך בחודש אוגוסט 2013.

==קישורים חיצוניים==

* [https://www.izkor.gov.il/en_5ee86b02d62bde5fe5432406de483d72 אתר ההנצחה], באתר יזכור

קטגוריה:אנדרטאות לזכר חללי מערכות ישראל
קטגוריה:שירות הביטחון הכללי
קטגוריה:שוהם
סודוקו סקוטי

אפודה בדוגמת ארגייל

סודוקו סקוטי, המכונה גם סודוקו ארגייל, הוא סודוקו רגיל בתוספת רשת אלכסונים, שלא כוללת את שני האלכסונים הגדולים, בני ה-9 משבצות. צורת רשת האלכסונים מזכירה את דוגמת הסריגה ארגייל, האופיינית לשבט קמפבל מארגייל שבמערב סקוטלנד ומכאן המקור לשמו של סודוקו זה.

בסודוקו סקוטי פועלים לפי כללי הסודוקו הרגיל ובנוסף להם על פני כל אחד מהאלכסונים המסומנים לא תיתכן חזרה על אותה ספרה.

== קישורים חיצוניים ==
* [http://forum.enjoysudoku.com/argyle-sudoku-t4482.html Argyle Sudoku] on the New Sudoku Players Forum website
 

קטגוריה:סודוקו
מומו ינסאנה

מומו ינסאנה (בצרפתית: Momo Yansané; נולד ב-29 ביולי 1997 בפריה שבגינאה) הוא כדורגלן גינאי המשחק בעמדת החלוץ בקבוצת רייקה מליגת העל הקרואטית.

== קריירת מועדונים ==
=== תחילת הקריירה ===
ינסאנה נולד בגינאה והחל את הקריירה המקצוענית שלו בהאפיה מליגת העל הגינאית. ב-7 ביולי 2017 חתם בפ.י.ס. רבאט מליגת העל המרוקאית.

=== ההשאלה לאיסלץ' והמעבר הקבוע ===
ב-6 במרץ 2019 הושאל ינסאנה לאיסלץ' מליגת העל הבלארוסית עד לסוף שנת 2019. במשך תקופת ההשאלה הוא ערך 28 הופעות ליגה והבקיע 11 שערים.

ב-1 בינואר 2020, לאחר שהסתיימה תקופת ההשאלה, עבר ינסאנה לאיסלץ' באופן קבוע. הוא ערך 23 הופעות ליגה נוספות במדי המועדון, בהן הבקיע שמונה שערים.

=== בלאק סטארס וההשאלה לניז'ני נובגורוד ===
ב-26 בספטמבר 2020 חתם ינסאנה בבלאק סטארס מליגת העל הגינאית.

ב-29 בינואר 2021 הושאל ינסאנה למשך חצי עונה לניז'ני נובגורוד מהליגה הרוסית השנייה. הוא ערך 16 הופעות ליגה במועדון, בהן הבקיע שישה שערים.

=== שריף טירספול ===
ב-1 ביולי 2021 חתם ינסאנה בשריף טירספול מליגת העל המולדובית. ב-7 ביולי הוא ערך את הופעת הבכורה שלו במועדון, בניצחון 4-0 על טאוטה דורס במסגרת סיבוב ההעפלה הראשון של ליגת האלופות לעונת 2021/2022. ב-31 ביולי ערך את הופעת הבכורה שלו בליגה, בניצחון 3-1 על פלורשט במסגרת המחזור הרביעי. במשחק זה גם הבקיע את שער הבכורה שלו בליגה. ב-15 בספטמבר ערך ינסאנה את הופעת הבכורה שלו בליגת האלופות, בניצחון 2-0 על שחטאר דונצק במסגרת שלב הבתים לעונת 2021/2022. במשחק זה הבקיע את שער הבכורה שלו במפעל.

== קישורים חיצוניים ==

== הערות שוליים ==

קטגוריה:כדורגלנים גינאים
קטגוריה:חלוצי כדורגל גינאים
קטגוריה:כדורגלני ניז'ני נובגורוד
קטגוריה:כדורגלני שריף טירספול
קטגוריה:כדורגלני רייקה
קטגוריה:ספורטאים זרים במרוקו
קטגוריה:ספורטאים זרים בבלארוס
קטגוריה:ספורטאים זרים ברוסיה
קטגוריה:ספורטאים זרים במולדובה
קטגוריה:ספורטאים זרים בקרואטיה
קטגוריה:גינאים שנולדו ב-1997
אבו בכר, סולטאן ג'והור

סר אַבּוּ בַּכְּר אִבֵּן אֵלַמֶּרְחוּם טנג'ונג דֹּאֵג אִבְּרָאהִים (בג'אווי: المرحوم سلطان سير ابو بكر ابن المرحوم تمڠڬوڠ دايڠ إبراهيم, באנגלית: Abu Bakar ibni Almarhum Temenggong Daeng Ibrahim; 3 בפברואר 1833 – 4 ביוני 1895) היה סולטאן ג'והור ה-21 במספר והסולטאן הראשון של ג'והור המודרנית. הוא נודע בכינוי "האהוב" (الخليل). אבו בכר קידם את פיתוח ארצו בבחינה חקלאית, כלכלית ומנהלית בתמיכתם של מהגרים סינים לארצו.

במהלך תקופת שלטונו על ג'והור בין 1862 ל-1895 הוא פיתח קשר ידידות עם ויקטוריה, מלכת הממלכה המאוחדת, שתרמה ליחסיה של סולטנות ג'והור עם האימפריה הבריטית. אבו בכר, אנגלופיל, תרם לכך שלצד ההשתלטות הבריטית על חצי האי המלאי, ג'והור שימרה מידה רבה של אוטונומיה מהממשל הבריטי.

== ביוגרפיה ==
אבו בכר נולד ב-3 בפברואר 1833 במקדש הישן אשר בסינגפור המודרנית, דאז תחת שלטון האימפריה הבריטית. בשנת 1862, מות אביו, דאטו טנג'ונג אבראהים הוביל להכתרתו כמהראג'ה (תואר המקביל לזה של קיסר) של סולטנות ג'והור. ב-1866 שינה את שמה של בירת הסולטנות, טנג'ונג פוטרי, לג'והור באהרו. ב-1871 עיצב את דגל סולטנות ג'והור ואת התקן המלכותי, אשר כלל סדרי ירושה, מעמדות, סמכויות ועוד.

ב-1877 חיזק אבו בכר את מעמדה של ארצו דרך הסיפוח של עמק נהר קסאנג (Kesang). אבו בכר פיתח אהדה רבה לאימפריה הבריטית ונודע בהיותו אנגלופיל. בין היתר פיתח ידידות ארוכת שנים עם ויקטוריה, מלכת הממלכה המאוחדת, אשר התנהלה בעיקר דרך מכתבים שהם שלחו זה לזאת. היחס החם ששרר בין הריבונים תרם ליחסי שתי הארצות ובשנת 1885 נחתמה אמנת אנגלו-ג'והור אשר סבסדה את סולטנות ג'והור כמדינת חסות בריטית ובמקביל הכירה בלגיטימציה השלטונית של משפחת המלוכה ובאוטונומיה העצמאית של ג'והור.

בהמשך, בתמיכה בריטית, פעל אבו בכר לקדם את בנייתו של צבא לאומי עבור ג'והור. שנה לאחר חתימת החוזה עם הבריטים, ב-1886, אבו בכר הוכתר מחדש כריבון ג'והור הפעם תחת התואר סולטאן במקום מהראג'ה. הכתרתו של אבו בכר כסולטאן סימנה את היותו "אבי ג'והור המודרנית". באורך שלטונו קידם מודרניזציה והתמערבות אשר במהלכה נעזר במהגרים סינים מדרום קיסרות צ'ינג אשר היו בעלי מקצוע ומיומנויות. העיר ג'והור באהרו ומדינת ג'והור כולה המשיכו להתפתח בהנהגתו של השר הראשי הראשון של ג'והור, דאטו ג'אפר מחמד, אשר נשא בתפקיד דומה לזה של ראש ממשלה.

הוקמו מחלקות ממשלתיות שונות והוסדרה חלוקת סמכויות ביניהן. ביניהם היו משרד האוצר, משטרה, מחלקת קרקעות וסקירה, תשתיות ציבוריות, המחלקה הימית, המחלקה הרפואית, מחלקות הדואר והחינוך. ב-14 באפריל 1895 פרסם הסולטאן אבו בכר את חוקת מדינת ג'והור, חוקה שהפכה את ג'והור למדינה המלאית הראשונה שיש לה מערכת חוקית רשמית וכתובה בסגנון מערבי. בשנת 1883 הוקמה מחלקת החינוך להרחבת החינוך לילדים בג'והור, במסגרתה נקבעה השפה המלאית כשפה הרשמית של החינוך במדינה. הסולטאן אבו בכר נפטר בגיל 62 ב-4 ביוני 1895.

== קישורים חיצוניים ==

* 
* [https://www.researchgate.net/publication/277149574_Modernisation_or_Westernisation_of_Johor_under_Abu_Bakar_A_Historical_Analysis/fulltext/57bcf70a08aedf5f75eaac11/Modernisation-or-Westernisation-of-Johor-under-Abu-Bakar-A-Historical-Analysis.pdf Modernisation or Westernisation of Johor under Abu Bakar: A Historical Analysis]

קטגוריה:מלזים
קטגוריה:פוליטיקאים מלזים
קטגוריה:קיסרים
קטגוריה:מלזיה: היסטוריה
קטגוריה:ילידי 1833
קטגוריה:נפטרים ב-1895
אדמונד אדו

אדמונד אדו (באנגלית: Edmund Addo; נולד ב-17 במאי 2000 בגאנה) הוא כדורגלן גאנאי המשחק בעמדת הקשר בקבוצת הכוכב האדום בלגרד מליגת העל הסרבית.

== קריירת מועדונים ==
=== פ.ק. סניצה ===
אדו גדל במחלקת הנוער של מייטי קוסמוס FC, ובשנת 2018 הגיע למחלקת הנוער של פ.ק. סניצה מליגת העל הסלובקית. ב-16 בפברואר 2019 הוא ערך את הופעת הבכורה שלו במועדון, בהפסד 3-0 לא.ס. טרנצ'ין במסגרת המחזור ה-19 בליגה לעונת . הוא שיחק במועדון במשך שלוש עונות, בהן ערך 47 הופעות ליגה והבקיע שני שערים.

=== שריף טירספול ===
ב-14 ביולי 2021 חתם אדו בשריף טירספול מליגת העל המולדובית. ב-20 ביולי הוא ערך את הופעת הבכורה שלו במועדון, בניצחון 1-0 על אלאשקרט במסגרת הסיבוב השני של מוקדמות ליגת האלופות לעונת 2021/2022. ב-7 באוגוסט הוא ערך את הופעת הבכורה שלו בליגה, בניצחון 7-1 על דינמו-אוטו טירספול במסגרת המחזור החמישי בליגה. ב-15 בספטמבר ערך אדו את הופעת הבכורה שלו בליגת האלופות, בניצחון 2-0 על שחטאר דונצק במסגרת שלב הבתים לעונת 2021/2022.

== קישורים חיצוניים ==

== הערות שוליים ==

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני שריף טירספול
קטגוריה:כדורגלני ספרטק סובוטיצה
קטגוריה:כדורגלני הכוכב האדום בלגרד
קטגוריה:כדורגלני גביע אפריקה לאומות 2021
קטגוריה:ספורטאים זרים במולדובה
קטגוריה:ספורטאים זרים בסרביה
קטגוריה:גנאים שנולדו ב-2000
מוסא קיאבו

מוסא קיאבו (בצרפתית: Moussa Kyabou; נולד ב-18 באפריל 1998 בבמקו שבמאלי) הוא כדורגלן מאלי המשחק בעמדת הקשר האחורי בקבוצת שריף טירספול מליגת העל המולדובית, בהשאלה מ-USC קיטה, ובנבחרת מאלי.

== קריירת מועדונים ==
קיאבו החל את הקריירה המקצוענית שלו ב-USC קיטה מליגת העל המאלית. ב-15 במרץ 2021 הושאל קיאבו לשריף טירספול מליגת העל המולדובית עד לסוף שנת 2021. ב-11 באפריל הוא ערך את הופעת הבכורה שלו במועדון, בניצחון 4-0 על דאצ'יה בויוצ'אני במסגרת המחזור ה-27 בליגה לעונת . בעונה זו הוא ערך שמונה הופעות ליגה, וזכה עם שריף טירספול באליפות מולדובה.

== קריירה בינלאומית ==
ב-27 ביולי 2019 ערך קיאבו את הופעת הבכורה שלו בנבחרת מאלי, בניצחון 4-0 על נבחרת גינאה ביסאו במסגרת הסיבוב השני של מוקדמות אליפות האומות האפריקאיות .

== תארים ==
;שריף טירספול
* אליפות מולדובה (1): 2020/2021

== קישורים חיצוניים ==

== הערות שוליים ==

קטגוריה:כדורגלנים מאלים
קטגוריה:קשרי כדורגל מאלים
קטגוריה:כדורגלני שריף טירספול
קטגוריה:ספורטאים זרים במולדובה
קטגוריה:מאלים שנולדו ב-1998
ריאל במקו

איגוד ספורט ריאל במקו (בצרפתית: Association Sportive du Real Bamako) היא קבוצת כדורגל מאלית מהעיר במקו אשר משחקת בליגת העל המאלית.

הקבוצה נוסדה בשנת 1960, ולאורך השנים זכתה בשש אליפויות.

==תארים והישגים==
* אליפות מאלי (6)
** 1969, 1980, 1981, 1983, 1986, 1991
*הגביע המאלי (10)
** 1962, 1964, 1966, 1967, 1968, 1969, 1980, 1989, 1991, 2010

== שחקני עבר מפורסמים ==
* סאליף קייטה
* דיאדייה סמאסקו
* איב ביסומה
* מוחמד קמארה
* קווין זוהי
* שייק דוקורה
* מוסא דומבייה
* מחמדו סידיבה
* קלילו טראורה
* בובקאר דיארה
* איבורהימה סידיבה
* קליפה קוליבאלי
* מארק אמבואה

==קישורים חיצוניים==

קטגוריה:קבוצות כדורגל מאליות
קטגוריה:קבוצות כדורגל שהוקמו ב-1960
טיאגו תומאש

טיאגו באריירוש דה מלו תומאש (בפורטוגזית: Tiago Barreiros de Melo Tomás; נולד ב-16 ביוני 2002 בליסבון שבפורטוגל) הוא כדורגלן פורטוגזי המשחק בעמדת החלוץ בקבוצת וולפסבורג.

== קריירת מועדונים ==
===ספורטינג ליסבון===
תומאש הגיע אל מחלקת הנוער של ספורטינג ליסבון לאחר ששיחק במשך עונה במחלקת הנוער של אשטוריל. ב-25 ביוני 2020 חתם על חוזה מקצועני לחמש שנים במועדון. ב-1 ביולי הוא ערך את הופעת הבכורה שלו במועדון, בניצחון 1–2 על ז'יל ויסנטה במסגרת המחזור ה-29 בליגה לעונת . בסך הכל ערך חמש הופעות ליגה בעונה זו.

ב-24 בספטמבר 2020 הוא הבקיע את שער הבכורה שלו במועדון, בניצחון 0–1 על אברדין במסגרת סיבוב ההעפלה השלישי של הליגה האירופית לעונת 2020/2021. ב-28 באוקטובר הבקיע את שער הבכורה שלו בליגה, בניצחון 1–3 על ז'יל ויסנטה במסגרת המחזור הראשון לעונת . בעונה זו הוא ערך 30 הופעות ליגה והבקיע שלושה שערים, וזכה עם ספורטינג ליסבון באליפות פורטוגל ובגביע הליגה הפורטוגלית.

ב-31 ביולי 2021 נכנס כמחליף בדקה ה-69 בניצחון 1–2 על ספורטינג בראגה במסגרת הסופר קאפ הפורטוגלי. ב-15 בספטמבר ערך את הופעת הבכורה שלו בליגת האלופות, כשנכנס כמחליף בדקה ה-60 בהפסד 1–5 לאייאקס במסגרת שלב הבתים לעונת 2021/2022.

===שטוטגרט===
ב-30 בינואר 2022 הושאל לשטוטגרט מהבונדסליגה לעונה וחצי. שישה ימים לאחר מכן ערך את הופעת הבכורה בהפסד 2–3 לאיינטרכט פרנקפורט. את שעריו הראשונים כבש ב-12 בפברואר כשכבש צמד בהפסד 2–4 לבאייר לברקוזן. תומאס ושטוטגרט סיימו גם בעונת 2021/22 וגם בעונת 2022/23 בתחתית הטבלה, כשבעונת 2022/23 נזקקו למבחני הישרדות מול המבורג כדי להישאר בבונדסליגה. תומאס הבקיע שבעה שערי ליגה בעונה וחצי בהן שיחק בשטוטגרט.

===וולפסבורג===
בתום תקופת ההשאלה לשטוטגרט, נמכר טיאגו תומאס מספורטינג ליסבון לוולפסבורג תמורת 8.8 מיליון אירו ובונוסים נוספים. את שני שערי הבכורה שלו הבקיע תומאס בניצחון 6-0 של וולפסבורג על מכבי ברלין במסגרת הגביע הגרמני. בעונת הבכורה שלו בוולפסבורג, 2023/24, סיימו תומאס והקבוצה במקום ה-12, כשהוא מבקיע שער ליגה אחד.

== קריירה בינלאומית ==
תומאש היה חלק מסגל נבחרת פורטוגל עד גיל 21 בטורניר אליפות אירופה עד גיל 21 בשנת , וערך ארבע הופעות בטורניר.

== תארים ==
;ספורטינג ליסבון
* אליפות פורטוגל (1): 2020/2021
* גביע הליגה הפורטוגלית (1): 2020/2021
* הסופר קאפ הפורטוגלי (1): 2021

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:חלוצי כדורגל פורטוגזים
קטגוריה:ליסבון: כדורגלנים
קטגוריה:כדורגלני ספורטינג ליסבון
קטגוריה:כדורגלני שטוטגרט
קטגוריה:כדורגלני וולפסבורג
קטגוריה:פורטוגזים שנולדו ב-2002
ז'ובאנה קאברל

ז'ובאנה אדוארדו בורז'ס קאברל (בפורטוגזית: Jovane Eduardo Borges Cabral; נולד ב-14 ביוני 1998 באסומאדה שבכף ורדה) הוא כדורגלן מכף ורדה המשחק בעמדת קשר הכנף באולימפיאקוס מליגת העל היוונית בהשאלה מספורטינג ליסבון, ובנבחרת כף ורדה.

== קריירת מועדונים ==
קאברל נולד באסומאדה שבכף ורדה, והחל לשחק כדורגל במחלקת הנוער של גרמיו נהגר, עד שבשנת 2014 עבר אל מחלקת הנוער של ספורטינג ליסבון מליגת העל הפורטוגלית. בעונות ו- שיחק בספורטינג ליסבון ב', קבוצת המילואים של המועדון, בליגה הפורטוגלית השנייה. בסך הכל ערך 34 הופעות ליגה בקבוצת המילואים של המועדון, בהן הבקיע שני שערים.

ב-12 באוגוסט 2018 הוא ערך את הופעת הבכורה שלו בקבוצה הראשונה של המועדון, בניצחון 3-1 על מוריירנסה במסגרת המחזור הראשון בליגה לעונת . ב-1 בספטמבר הבקיע את שער הבכורה שלו במועדון, בניצחון 1-0 על פיירנסה במסגרת המחזור הרביעי בליגה. בעונתו הראשונה בקבוצה הראשונה של המועדון ערך קאברל 18 הופעות ליגה, בהן הבקיע שני שערים, וזכה עם ספורטינג ליסבון בגביע הליגה הפורטוגלית ובגביע הפורטוגלי. בעונת הוא הוסיף 16 הופעות ליגה, בהן הבקיע שישה שערים. בעונת , בה זכתה ספורטינג ליסבון באליפות פורטוגל ובגביע הליגה הפורטוגלית, ערך קאברל 24 הופעות ליגה והבקיע חמישה שערים.

ב-31 ביולי 2021 שיחק 80 דקות בניצחון 2-1 על ספורטינג בראגה במסגרת הסופר קאפ הפורטוגלי. ב-15 בספטמבר ערך את הופעת הבכורה שלו בליגת האלופות, כששיחק במחצית הראשונה בהפסד 5-1 לאייאקס במסגרת שלב הבתים לעונת 2021/2022.

בינואר 2022 הושאל ללאציו מהסרייה א'. שיחק 3 משחקי ליגה בלבד, ושב לספורטינג ליסבון בסיום העונה.

ב-1 בפברואר 2024 הושאל לאולימפיאקוס מליגת העל היוונית עד לסיום העונה, עם אופציה לרכישה בתום תקופת ההשאלה.

== קריירה בינלאומית ==
ב-28 במרץ 2017 ערך קאברל את הופעת הבכורה שלו בנבחרת כף ורדה, בניצחון 2-0 על נבחרת לוקסמבורג במשחק ידידות.

בחודש אוקטובר 2018 הודיע קאברל כי הגיש בקשה לקבלת אזרחות פורטוגזית, וכי הוא מעוניין לייצג את נבחרת פורטוגל.

נכלל בסגל נבחרת כף ורדה לטורניר גביע אפריקה לאומות 2023.

== תארים ==
;ספורטינג ליסבון
* אליפות פורטוגל (1): 2020/2021
* הגביע הפורטוגלי (1): 2018/2019
* גביע הליגה הפורטוגלית (2): 2018/2019, 2020/2021
* הסופר קאפ הפורטוגלי (1): 2021

== קישורים חיצוניים ==

== הערות שוליים ==

קטגוריה:כדורגלנים מכף ורדה
קטגוריה:קשרי כדורגל מכף ורדה
קטגוריה:כדורגלני ספורטינג ליסבון
קטגוריה:כדורגלני לאציו
קטגוריה:כדורגלני סלרניטנה
קטגוריה:כדורגלני אולימפיאקוס
קטגוריה:כדורגלני נבחרת כף ורדה
קטגוריה:כדורגלני גביע אפריקה לאומות 2023
קטגוריה:ספורטאים זרים בפורטוגל
קטגוריה:ספורטאים זרים באיטליה
קטגוריה:ספורטאים זרים ביוון
קטגוריה:אישים מכף ורדה שנולדו ב-1998
ז'ני קטאמו

ז'ני סיפריאנו קטאמו (בפורטוגזית: Geny Cipriano Catamo; נולד ב-26 בינואר 2001 במוזמביק) הוא כדורגלן מוזמביקי המשחק בעמדת קשר הכנף בקבוצת ספורטינג ליסבון מליגת העל הפורטוגלית ובנבחרת מוזמביק.

== קריירת מועדונים ==
בין השנים 2018–2019 שיחק קטאמו באמורה מהליגה הפורטוגלית השלישית. ב-11 ביוני 2019 חתם על חוזה לשתי עונות בספורטינג ליסבון מליגת העל הפורטוגלית, והחל לשחק בקבוצת המילואים שלה.

בעונת קודם לקבוצה הראשונה של המועדון.

== קריירה בינלאומית ==
ב-10 בספטמבר 2019 ערך קטאמו את הופעת הבכורה שלו בנבחרת מוזמביק, בניצחון 2-0 על נבחרת מאוריציוס במסגרת הסיבוב הראשון של מוקדמות מונדיאל 2022. במשחק זה הבקיע את שער הבכורה שלו בנבחרת.

נכלל בסגל נבחרת מוזמביק לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים מוזמביקים
קטגוריה:קשרי כדורגל מוזמביקים
קטגוריה:כדורגלני ספורטינג ליסבון
קטגוריה:כדורגלני נבחרת מוזמביק
קטגוריה:כדורגלני גביע אפריקה לאומות 2023
קטגוריה:ילידי 2001
A Night in Tunisia

A Night in Tunisia ("לילה בתוניסיה") הוא לחן, שכתב נגן החצוצרה דיזי גילספי בשנת 1942, כאשר גילספי ניגן בהרכב של בני קרטר. קטע הפך לסטנדרט ג'אז.<ref></ref>

הקטע הוצג בתחילה בשם "אינטרלוד" עם מילים מאת שרה ווהן.<ref></ref> ואכן, הסולנית עצמה הייתה אחד האמנים הראשונים שהקליטו אותו, בגרסה איטית בדצמבר 1944 בהשתתפות גילספי כמלווה.

המנגינה התפרסמה בביצוע הביג בנד של בילי אקסטין, הידועה כלהקת הביג בנד הראשונה אי פעם. בלהקה זו הופיעו, לצד גילספי, הסקסופוניסט צ'ארלי פארקר והזמרת שרה ווהן.

גילספי שכינה את המנגינה "Interlude" אמר, כי "איזה גאון החליט לקרוא לזה 'לילה בתוניסיה'". לדבריו, המנגינה הולחנה בפסנתר במועדון Kelly’s Stable שבניו יורק.

"לילה בתוניסיה" הייתה אחת מהיצירות היותר מזוהות עם להקת הבי בופ בהרכב הביג בנד של גילספי, והוא גם ניגן אותה עם הרכבים קטנים אחרים שלו.

בינואר 2004 הוסיפה האקדמיה להקלטות (The Recording Academy ) את ההקלטה בהוצאת חברת ההקלטות "ויקטור" מ -1946 מאת גילספי ל"היכל התהילה" של פרסי הגראמי.

באלבום "A Night at Birdland Vol.1", הציג המתופף ארט בלייקי את גרסת הכיסוי שלו משנת 1954 שאמר: "...עכשיו ננגן מנגינה שנכתבה על ידי דיזי גילספי המפורסם. אני מרגיש די קרוב למנגינה הזאת כיוון שהייתי שם כשהלחין אותה בטקסס בתחתית פח אשפה ".

== ניתוח ==
יצירה זו מראה את שאיפתו של המלחין להתרחק מהמוסכמות של הג'אז של שנות ה -40. הדבר מוצג על ידי המקצבים האפרו-קריביים שלו, הגישה החדשנית להרמוניה ולחן, ועל ידי עזיבתו את קו הבס הרגיל של הג'אז משנות ה -40.

האוסטינטו המורכב של הבס בקטע "A" נמנע מדפוס הבס הסטנדרטי של רבעי טונים, והשימוש בשינויי אקורד מתנדנדים של מהלך הרמוני (באמצעות ה- Sub V, אקורד תחליף טריטון לאקורד הדומיננטי) מעניקים לשיר תחושה ייחודית ומסתורית.

Night_In_Tunisia A sections of "A Night in Tunisia"

קטע B בולט כבעל מקצב ("two-five-one progression") לא ברור, שכן התקדמות האקורד של קטע B כמו נלקחת מקטע B בסטנדרט " "Alone Together", גורם למהלך ההרמוני להוביל חזרה לסאב V של קטע A.

בדומה למנגינות רבות של גילספי, הוא כולל מבוא קצר בכתב וקטע ביניים קצר המתרחש בין קטעי סולו-במקרה זה, רצף של שתים עשרה תיבות המוביל לברייק של ארבע תיבות עבור הסולן הבא אחריו.
Bass

== גרסאות כיסוי (רשימה חלקית) ==
היצירה זכתה לגרסאות כיסוי רבות מאד.<ref></ref>

== קישורים חיצוניים ==

* [https://www.jazziz.com/a-short-history-of-a-night-in-tunisia-dizzy-gillespie-1942/ הסבר על היצירה "לילה בתוניסיה"]
* [https://youtu.be/gfLVVHxk4IM Dizzy Gillespie feat. Charlie Parker - A Night In Tunisia]

== הערות שוליים ==

קטגוריה:שירים באנגלית
קטגוריה:שירים על לילות
תוניסיה
קטגוריה:סטנדרטים בג'אז
ז'וניור מסיאס

ז'וניור וולטר מסיאס (בפורטוגזית: Junior Walter Messias; נולד ב-13 במאי 1991) הוא כדורגלן ברזילאי המשחק בעמדת הקשר ההתקפי בקבוצת גנואה.

== חיים אישיים ==
מסיאס נולד בברזיל, ועבר לאיטליה בשנת 2011 יחד עם אשתו ועם בנו, והם התיישבו בטורינו, יחד עם אחיו של מסיאס. בטורינו הוא החל לעבוד בתחום השליחויות, ובזמנו הפנוי שיחק כדורגל בקבוצה חובבנית.

== קריירת מועדונים ==
=== תחילת הקריירה ===
מסיאס החל את הקריירה המקצוענית שלו במועדונים קזאלה, קיירי וגוצאנו מהליגות השלישית והרביעית באיטליה, זאת לאחר שתחילה שיחק בליגות החובבניות במדינה.
=== קרוטונה ===
ב-31 בינואר 2019 חתם מסיאס בקרוטונה מהסרייה ב', והושאל בחזרה לגוצאנו עד לתום עונת . ב-24 באוגוסט הוא ערך את הופעת הבכורה שלו במדי קרוטונה בסרייה ב', במשחק נגד קוזנצה. היה לו תפקיד חשוב בהעפלתה של קרוטונה לסרייה א' בפעם השנייה בהיסטוריה של המועדון, כאשר הוא עורך 34 הופעות ליגה ומבקיע שישה שערים.

ב-20 בספטמבר 2020 הוא ערך את הופעת הבכורה שלו בסרייה א', בהפסד 1–4 לגנואה במסגרת המחזור הראשון לעונת 2020/2021. ב-25 באוקטובר הוא הבקיע את שער הבכורה שלו במועדון, בהפסד 2–4 לקליארי במסגרת המחזור החמישי בליגה. בעונה זו, שהסתיימה בחזרתה של קרוטונה לסרייה ב', ערך מסיאס 36 הופעות ליגה, בהן הבקיע תשעה שערים.

=== מילאן ===
ב-31 באוגוסט 2021 הושאל מסיאס למילאן מהסרייה א'.
ב-24 בנובמבר כבש את שער הניצחון של קבוצתו בדקה ה-87 מול אתלטיקו מדריד בחוץ, מה שהיה לניצחונה הראשון של קבוצתו בליגת האלופות לאחר 8 שנים. ביולי 2022 נרכש על ידי מילאן.

===גנואה===
ב-11 באוגוסט 2023 הושאל לגנואה לעונה אחת.

== תארים ==
מילאן
* אליפות איטליה: 2021/2022

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:בלו הוריזונטה: כדורגלנים
קטגוריה:כדורגלני קרוטונה
קטגוריה:כדורגלני מילאן
קטגוריה:כדורגלני גנואה
קטגוריה:ספורטאים ברזילאים באיטליה
קטגוריה:ברזילאים שנולדו ב-1991
סזר אוזטורק

סזר אוזטורק (בטורקית: Sezer Öztürk; נולד ב-3 בנובמבר 1985 בוולברט שבגרמניה המערבית) הוא כדורגלן עבר טורקי ששיחק בעמדת הקשר ההתקפי.

== קריירת מועדונים ==
אוזטורק נולד בוולברט שבגרמניה המערבית ושיחק במחלקות הנוער של טורקגוצ'ו ולברט, SSVg ולברט, TVD ולברט ורוט-וייס אסן. בשנת 1995 הגיע למחלקת הנוער של באייר לברקוזן מהבונדסליגה, ובין השנים 2004–2005 ערך שבע הופעות ליגה במדי הקבוצה, כולן כמחליף. בעונת הוא הושאל למשך עונה אחת למחזיקת הגביע הבלגי חרמינל בירסחוט על-מנת לצבור דקות משחק. בחודש ינואר 2006 עבר אוזטורק לנירנברג, גם היא מהבונדסליגה.

בסוף עונת עבר אוזטורק למניסהספור מליגת העל הטורקית. לקראת החצי השני של עונת הוא עבר לאסקישהירספור מליגת העל הטורקית, במדיה חתם על חוזה לשתי עונות וחצי.

בחלון ההעברות של קיץ 2011 חתם אוזטורק על חוזה לארבע עונות לאלופת הליגה בעונת פנרבחצ'ה.

בקיץ 2013 עבר אוזטורק לבשיקטש, גם היא מליגת העל הטורקית. באוקטובר 2013 לאחר משחק ידידות הוא היה מעורב בקטטה עם איברהים טוראמן שגרמה לעזיבת טורמאן מהקבוצה. אוזטורק לא זכה לדקות משחק במדי הקבוצה ובעונת הוא הושאל לאיסטנבול בשאקשהיר, ובהמשך הושאל לאסקישהירספור. בשנת 2015 הוא נופה מסגל בשיקטש והתבקש למצוא קבוצה חדשה, ולבסוף פרש מכדורגל.

== קריירה בינלאומית ==
בשנת 2010 זומן אוזטורק לסגל נבחרת טורקיה לקראת משחק ידידות נגד נבחרת ארצות הברית, אך לא זכה לדקות משחק במדי הנבחרת.

== חשדות ברצח ==
ב-19 בספטמבר 2021 אוזטורק רצח לכאורה באקדחו אדם אחד ופצע ארבעה בשל ויכוח הנוגע להסדרי תנועה בשילה, איסטנבול, טורקיה. לפי הדיווח, אוזטורק וחברו ניסו לחצות כביש שהיה חסום על-ידי עוברי אורח. במקום התפתח ויכוח, ותוך זמן קצר התפתחה קטטה במהלכה שלף אוזטורק את אקדחו וירה בעוברי האורח, ולבסוף ברח מהזירה. האירוע צולם על-ידי מצלמות של טלפונים ניידים ועל-ידי מצלמות אבטחה, הוא נתפס רק ב-27 בנובמבר בניסיון לעבור את הגבול בצורה לא חוקית.

== תארים ==
;פנרבחצ'ה
* הגביע הטורקי (2): 2011/2012, 2012/2013

== קישורים חיצוניים ==

== הערות שוליים ==

קטגוריה:כדורגלנים טורקים
קטגוריה:קשרי כדורגל טורקים
קטגוריה:כדורגלני באייר לברקוזן
קטגוריה:כדורגלני בירסחוט
קטגוריה:כדורגלני נירנברג
קטגוריה:כדורגלני אסקישהירספור
קטגוריה:כדורגלני פנרבחצ'ה
קטגוריה:כדורגלני בשיקטש
קטגוריה:כדורגלני איסטנבול בשאקשהיר
קטגוריה:טורקים שנולדו ב-1985
In Person!

הוא האלבום השביעי של הזמר האמריקאי טוני בנט, יחד עם תזמורת קאונט באסי. את האלבום הוציאה חברת התקליטים קולומביה רקורדס לאור, במרץ 1959, לאחר שהוקלט בחודש דצמבר בשנה הקודמת.

תחילה נועד לצאת לאור כאלבום הופעה, בנובמבר 1958. אולם ההקלטה נעשתה ללא אישורו של מפיק האלבום, אל חם. הוא חייב את בנט והתזמורת להקליט מחדש את האלבום, ולשתול בו צלילי מחיאות כפיים, שידמו את הקהל בהקלטה המקורית. אל חם כשל בהדבקת צלילי מחיאות הכפיים במקומות הנכונים. דחי זה תוקן בהקלטה המחודשת של בשנת 1994. גרסה זו זכתה לביקורות חיביות מפי מבקרי המוזיקה העכשווית.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
Hometown, My Town

Hometown, My Town (בעברית: "עיר הולדתי, העיר שלי") הוא האלבום התשיעי של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ביולי 1959, לאחר שהוקלט בחודש נובמבר בשנה הקודמת.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
To My Wonderful One

To My Wonderful One (בעברית: "לאחת המופלאה שלי") הוא האלבום העשירי של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, בפברואר 1960, לאחר שהוקלט בחודש אוקטובר אשתקד.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
Tony Sings for Two

Tony Sings for Two (בעברית: "טוני שר לשניים") הוא האלבום ה-11 של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ב-6 בפברואר 1961, לאחר שהוקלט בחודש אוקטובר 1959. אל האלבום נלוו צלילי פסנתר משל ראלף שרון.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
לואי דייוויסון

לואי דייוויסון (באנגלית: Louis Davison; נולד באוגוסט 1999)<ref name="bio">Internet Movie Database: [https://www.imdb.com/name/nm4786359/bio Biografie Louis Davison], abgerufen am 1. Mai 2020.</ref> הוא שחקן תיאטרון, קולנוע וטלוויזיה אנגלי.

== ביוגרפיה ==
דייוויסון נולד ברובע האמרסמית' <small>(אנ')</small> אשר במערב לונדון, אנגליה. הוא בנם של השחקנים פיטר דייוויסון ואליזבת הירי. אחיו הקטן הוא השחקן ג'ואל ג'יימס דייוויסון. אחותו למחצה מנישואיו הראשונים של אביו לשחקנית סנדרה דיקינסון, היא השחקנית ג'ורג'יה טננט. אחיינו הוא השחקן טיי טננט, בנה של אחותו. 

את חוויותיו הראשונות במשחק חווה כשלמד בקורס תיאטרון בבית ספרו.<ref name="vita">[https://tresamagazine.com/2017/05/16/louis-davison/ Louis Davison] in Tresamagazine.com vom 16. Mai 2017, abgerufen am 1. Mai 2020</ref> הוא היה חבר בתיאטרון הנוער "The Orange Tree" והופיע במסגרתו בפסטיבל "Connection" לתיאטרון.<ref name="vita" />

== קריירה ==
בשנת 2011 ערך את הופעת הבכורה שלו בסרט הקצר "Beached". 

בשנת 2013 לוהק לתפקיד בסרט הטלוויזיה "The Five (ish) Doctors Reboot", ובשנת 2016 הוא גילם את ויקטור בסרט "המעון של מיס פרגרין לילדים משונים". בין השנים 2016–2017 גילם את פארקר וויטפילד בסדרת הטלוויזיה "הולבי סיטי".

בשנת 2018 שיחק בתפקיד ג'פרי צ'ארלס בסדרת הטלוויזיה "פולדארק". בשנת 2019 הופיע בפרק בסדרה הקומית "The Reluctant Landlord". בשנת 2020 שיחק בעונה השלישית של הסדרה הצרפתית "נסיכת הזמן".

בשנת 2022 גילם את הנסיך אדמונד בסדרת הטלוויזיה ההיסטורית "ויקינגים: ולהאלה", המהווה ספין אוף לסדרה "ויקינגים".

== פילמוגרפיה ==

=== קולנוע ===
{| class="wikitable"
!שנה
!סרט
!תפקיד
!הערות
|-
|2016
|המעון של מיס פרגרין לילדים משונים
|ויקטור
|
|}

=== טלוויזיה ===
{| class="wikitable"
|-
! שנה !! סדרה !! תפקיד !! הערות
|-
| 2016–2017 || הולבי סיטי|| פארקר וייטפילד ||9 פרקים
|-
| 2018 || פולדארק|| ג'ופרי צ'ארלס || 6 פרקים
|-
| 2019 ||The Reluctant Landlord
| ד"ר וואלאס || פרק: "Love & Marriage"
|-
|2020
|נסיכת הזמן
|סיימון
|12 פרקים
|-
|2022
|ויקינגים: ולהאלה
|הנסיך אדמונד
|6 פרקים
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:אנגלים שנולדו ב-1999
רומן עדין

רומן עדין (באנגלית: A Ticklish Affair) הוא סרט קומדיה רומנטית אמריקאי משנת 1963 בבימויו של ג'ורג' סידני, עם שירלי ג'ונס, גיג יאנג, רד באטנס וקרולין ג'ונס בתפקידים הראשיים.

התסריט מבוסס על הסיפור "הליכת ירח" של ברברה לותר.

הסרט היה מועמד לפרס גלובוס הזהב לסרט הטוב ביותר - קומדיה או מוזיקלי.

==תקציר העלילה==
איימי מרטין (שירלי ג'ונס) היא אלמנה צעירה הגרה עם שלושת בניה בסן דייגו. היא שקועה בדאגה לילדיה ולא מעוניינת בזגיות חדשה. אחיה סימון (רד באטנס) וגיסתה טנדי (קרולין ג'ונס) לוחצים עליה בכיוון זה.

סימון קונה לילדים מכשיר איתות. הבן הצעיר גרובר (פיטר רובינס) מפעיל את המכשיר הזה ומשדר הודעת SOS. בחוף נמצא בסיס גדול של חיל הים האמריקאי והקומנדר קיי ווידון (גיג יאנג) קולט את ההודעה ומגיע למקום עם חייליו.

בדירה הוא פוגש את איימי שמנסה לתקן את הברז בבית ולא יודעת על מה המהומה. היא מיד מוצאת חן בעיניו והוא מסביר לה ולילדים את משמעות הידיעה שהקפיצה את כל הבסיס הענק של חיל הים ובאותה הזדמנות גם מתקן את הברז.

קיי מתחיל לחזר אחרי איימי. היא רואה שהילדים נקשרים אליו ובלחץ של סימון וטנדי היא מתחילה לצאת איתו.

בשלב מסוים הוא מודיע לה על רצונו להתחתן וכי קבל תפקיד בכיר בצי באיטליה. איימי מסתייגת מהצעתו בגלל רצונה שלילדים יהיה בסיס קבוע והם נפרדים.

הדוד סימון קונה לילדים בלוני הליום גדולים כדי שיוכלו להיקשר אליהם ולרחף באוויר כמו שמרחפים על הירח ללא כוח המשיכה (מכאן שם הסיפור). הוא קושר את גרובר אבל החבל ניתק וגרובר מרחף למעלה מעל בית סן דייגו. כוחות משטרה מוזעקים וכן לוחמי אש אך הם לא מצליחים לתפוס את גרובר. קיי מגיש למקום בהליקופטר ונפגש עם איימי. הוא חוזר לבסיס ועולה לספינת אוויר קטנה ממנה הוא משתחל, תופס את גרובר ושניהם מועלים לספינה. איימי פוגשת בהם וכולם מתחבקים. איימי מחליטה כעת להתקשר לקיי כבעל ואב חורג לילדיה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|שירלי ג'ונס
|איימי מרטין
|
|-
|גיג יאנג
|קיי ווידון
|קומנדר בחיל הים
|-
|רד באטנס
|הדוד סימון
|אחיה של איימי
|-
|קרולין ג'ונס
|טנדי
|גיסתה של איימי
|-
|אדגר ביוקנן
|קפטן מרטין
|סבא
|-
|פיטר רובינס
|גרובר מרטין
|בנה של איימי
|}

==קישורים חיצוניים==

* [https://www.tcm.com/tcmdb/title/723/a-ticklish-affair#overview רומן עדין], באתר TCM
* [https://www.youtube.com/watch?v=ZQQOoGqarmM&t=4s קיי, טנדי ואיימי], באתר יוטיוב
* [https://www.youtube.com/watch?v=vB6Awkf2o9w&t=2s סימון מנסה לשכנע את איימי], באתר יוטיוב

קטגוריה:סרטי 1963
קטגוריה:סרטי קומדיה רומנטית
קטגוריה:סרטי קומדיה אמריקאיים
קטגוריה:סרטים רומנטיים
קטגוריה:סרטי מטרו גולדווין מאייר
קטגוריה:סרטים מבוססי סיפורים קצרים
קואליציית רמזור

{| class="wikitable" align="left"
|<imagemap>
File:Sozialdemokratische Partei Deutschlands, Logo um 2000.svgSPD
default Social Democratic Party of Germany
desc none
</imagemap>
|<imagemap>
File:Logo der Freien Demokraten (gelbes).svgFDP
default Free Democratic Party (Germany)
desc none
</imagemap>
|<imagemap>
File:Bündnis 90 - Die Grünen Logo.svgAlliance '90/The Greens
default Alliance '90/The Greens
desc none
</imagemap>
|}
קואליציית רמזור (בגרמנית: Ampelkoalition) הוא מונח שמקורו בפוליטיקה הגרמנית והוא מתאר מצב של ממשלה בה חברות המפלגה הסוציאל-דמוקרטית של גרמניה, המפלגה הדמוקרטית החופשית ומפלגת הירוקים הגרמנית. השם "קואליציית רמזור" נובע מהעובדה שהצבעים הראשיים של המפלגות הם אדום, צהוב וירוק בהתאמה וזהו גם סדר הצבעים של רמזור. עם השנים המונח החל לתאר קולאציות דומות בין סוציאל-דמוקרטים, ליברלים וירוקים במדינות אחרות.

== היסטוריה ==
ברמה המדינית, היו מספר קואלציות רמזור. אחת הייתה בברנדנבורג בין 1990 ל-1994 ובברמן בין 1991 ל-1995. ב-2001, במהלך הבחירות שנערכו בברלין התנהל משא ומתן להקמת קואליציה שכזאת אך בסופו של דבר המגעים לא נשאו פרי ונכשלו. כך גם מגעים מוקדמים על הקמת ממשלה במדינת נורדריין-וסטפאליה ב-2010 אך גם הם לא נשאו פרי.

עם זאת, עד נובמבר 2021 טרם הוקמה קואליציית רמזור ברמה הפדרלית. על אף שלשלושת המפלגות יש הרבה במשותף ושלוש המפלגות נחשבות פרוגרסיביות חברתיות, בגלל הליברליזם כלכלי של המפלגה הדמוקרטית החופשית ובגלל יחסיה ארוכי השנים והקרובים עם המפלגה הנוצרית-דמוקרטית הגרמנית, קואליציית שכזאת מעולם לא יצא לפועל עד כה. עם זאת, לאחר הבחירות הכלליות של 2021, עלו הסיכויים להקמת קואליציות שכזאת, במיוחד לאחר שלשלוש המפלגות יהיו מספיק מושבים כדי להקים ממשלה<ref></ref>. ב-24 בנובמבר 2021, אושרו ההסכמים הקואליציוניים בין חברות הקואליציה<ref></ref> וב-8 בדצמבר הוקמה ממשלה המתבססת על קואליציית הרמזור, בהנהגת הקנצלר אולף שולץ.

==הערות שוליים==

קטגוריה:ביטויים ומושגים פוליטיים גרמנים
קטגוריה:גרמניה: פוליטיקה